"Setswana Puo ya Gae (HL)/P3 14 DBE/Ngwanaitseele 2020 SC/NSC – Kaedi Ya Go Tshwaya 2.4 PEGELO Pegelo e kwalelwa setheo se se rileng, motlhatlhojwa o neelana ka diphitlhelelo le dikatlanegiso tsa se a neng a laetswe go se dira. Palo ya mafoko a lona e nne 180–200 diteng fela. Dintlha tse di tshwanetseng go elwa tlhoko fa go tshwaiwa pegelo:  Leina la setheo, moromedi le moamogedi di tlhagisiwe.  Setlhogo sa pegelo se bolele ka botlalo gore go begwa ka ga eng.  E kwalwa ka pakapheti.  Motlhatlhojwa a tlhagise diphitlhelelo le dikatlanegiso.  Motlhatlhojwa a saene, a supe tiro kgotsa maemo a gagwe le letlha le a kwadileng pegelo ka lona. Se se lebeletsweng mo motlhatlhojweng:  Setlhogo le ditumediso di kwalwe.  Motlhatlhojwa a tlhagise kopo ya go batlisisa a bo a bege dipatlisiso tsa gagwe ka ga batlhankedi ba tsamaiso ya ditlhopho.  Tlhagisa diphitlhelelo go tswa mo dipatlisisong.  Neelana ka dikatlanegiso tsa gore go ka diriwa eng go siamisa dintlha tse lekoko le sa di itumelelang.  Bokhutlo e nne jo bo solofetsweng. [25] 2.5 ATHIKELE YA MAKASINE Athikele ya makasine ke karolwana ya makasine e batho ba kwalang dikgang dingwe kgotsa ba bega sengwe gore se buisiwe ke botlhe. Palo ya mafoko a lona e nne 180-200 diteng fela. Dintlha tse di tshwanetseng go elwa tlhoko fa go tshwaiwa pegelo:  Neelana ka setlhogo se se bonalang sentle o bo o tsenye ditlhogwana tse di tlhaloganyegang sentle.  Motlhatlhojwa a dirise mokgwa wa go bua o o totileng motho.  O patelesega gore kgang ya gagwe e ngokele, mme e sa latlhe dintlha tsa botlhokwa.  Simolola ka dintlha tsa botlhokwa thata: mang, jang, leng, kae, goreng le go fitlhela kae.  Dintlha di tlhagisiwe ka boripana le ka tsepamo.  Mokwadi a leke go tlhaeletsana ka mokgwa wa go sa latlhe mooko wa kgang mme o fitlhelela mmuisi.  Sobokanya ka tsepamo kwa ntle le go fitlha boammaaruri.  Leina la mokwadi le tlhagisiwe kwa tshimologong ya athikele. Kwalololo e ileditswe Phetla"